Diari Oficial de la Generalitat Valenciana


Sumari del DOGV 7985, del 22-02-2017 (2017/1228)

Informe ambiental i territorial estratègic de l'estudi de detall de l'illa formada per la piscina coberta i el pavelló Pla de l'Arc, en sòl urbà de la ciutat.
--------------------------------------------------------------------------------------------------------------------------------------------------------------

### Dades del document

Número de DOGV
:   7985

Data del DOGV
:   22-02-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/1228


Data del document
:   14-02-2017

Organisme emissor
:   Ajuntament de Llíria

Tipus de document
:   Anunci

Descriptors 

:   * Llíria
    * administració local
    * pla d'urbanisme

Informe ambiental i territorial estratègic de l'estudi de detall de l'illa formada per la piscina coberta i el pavelló Pla de l'Arc, en sòl urbà de la ciutat. [2017/1228]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, es publica l'informe ambiental i territorial estratègic de l'estudi de detall de l'illa formada per la piscina coberta i el pavelló Pla de l'Arc, en sòl urbà de la ciutat, promogut per Serviocio, SL, concessionària del servei de la piscina coberta municipal, emés en sentit favorable per la Regidoria Delegada d'Ordenació i Gestió Urbanística per mitjà del Decret de l'Àrea d'Urbanisme número 339/2017, de 13 de febrer, del tenor literal següent:  
  
  
«Decret de l'Àrea d'Urbanisme número 339/2017, de 13 de febrer de 2017  
€ Títol: estudi de detall de l'illa formada per la piscina coberta i el pavelló Pla de l'Arc, en sòl urbà de la ciutat, promogut per Serviocio, SL, concessionària del servei de la piscina coberta municipal.  
  
- Promotor: Serviocio, Cultura, Deportes y Recreación, SL.  
- Autoritat substantiva: Ajuntament de Llíria.  
- Localització: Llíria (València).  
- Número d'expedient: 3/5448-TPQ.  
- Aprovació: Acord de la Junta de Govern Local de 22 de setembre de 2016.  
- Informe tècnic municipal previ a l'informe ambiental i territorial estratègic, de data 2 de febrer de 2017, que conclou: «realitzada l'anàlisi tècnica del document i consultada la cartografia temàtica de la Conselleria d'Infraestructures, Territori i Medi Ambient, s'observa que l'ordenació proposada en l'estudi de detall formulat (zona ensostrada, sense tancaments laterals, de 164,62 m² de superfície), no presenta afeccions sobre el medi ambient ni el paisatge, i no són necessàries mesures específiques d'integració urbana».  
- Informe jurídic sobre la proposta de resolució d'informe ambiental i territorial estratègic, de data 9 de febrer de 2017, emés en sentit favorable.  
  
1. Consideracions jurídiques  
L'avaluació ambiental estratègica és l'instrument de prevenció establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics.  
Aquesta directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22.1 que els instruments d'ordenació territorial i urbanística estan sotmesos a avaluació ambiental, de conformitat amb el que preveu la legislació d'avaluació ambiental.  
  
2. Òrgan competent  
La regidora delegada d'Ordenació i Gestió Urbanística és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP), de conformitat amb el Decret de l'Alcaldia número 2897/2015, de 25 de novembre, sobre modificació de la delegació d'atribucions en les regidories, així com amb allò que ha acordat la Junta de Govern Local en sessió de data 22 de setembre de 2016, en relació amb aquest procediment.  
  
3. Resolució  
Vistos els informes tècnic i jurídic emesos, així com els articles 51, 57 i concordants de la LOTUP, i considerant, d'acord amb els criteris del seu annex VIII, que la proposta d'estudi de detall de l'illa formada per la piscina coberta i el pavelló Pla de l'Arc, en sòl urbà de la ciutat, promogut per Serviocio, SL, concessionària del servei de la piscina coberta municipal, pel seu limitat contingut i reduït àmbit, no estableix un marc per a projectes subjectes a avaluació d'impacte ambiental, ni requereix un programa per al seu desenvolupament, perquè està ja executat el Pla general en aqueixa zona consolidada del nucli urbà de la ciutat de Llíria, sense que tinga incidència significativa sobre el model territorial vigent en el municipi, i tenint en compte que no hi ha afecció mediambiental ni paisatgística per l'alternativa d'ordenació proposada, mitjançant aquest decret resolc:  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall de l'illa formada per la piscina coberta i el pavelló Pla de l'Arc, en sòl urbà de la ciutat, promogut per Serviocio, SL, de conformitat amb els criteris de l'annex VIII de la LOTUP, i correspon continuar la seua tramitació conforme al capítol III del títol III del llibre I de la LOTUP (arts. 51, 57 i concordants), en els termes que preveu l'acord de la Junta de Govern Local de 22 de setembre de 2016 (punt resolutiu quart), sense que s'establisquen condicionants ambientals.  
  
Segon. Fer saber als interessats que contra la present resolució, atés que no és un acte definitiu en via administrativa, no es pot interposar cap recurs, sense perjudici dels que, si és el cas, procedisquen en via judicial contenciosa administrativa contra la disposició de caràcter general que haguera aprovat el pla o programa, o bé sense perjudici dels que procedisquen en via administrativa contra l'acte, si és el cas, d'aprovació del pla o programa.  
  
Tercer. Publicar aquesta resolució en el Diari Oficial de la Generalitat Valenciana.  
  
Quart. De conformitat amb l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en aqueix diari, no s'haguera procedit a aprovar la modificació del pla en el termini màxim de quatre anys des de la seua publicació.  
  
Llíria, 14 de febrer de 2017.- La regidora delegada: Consuelo Morató Moreno.